30. 11. 87 De Europæiske Fællesskabers Tidende Nr. C 319/29 
Udtalelse om udkast til Rådets afgørelse om ændring af afgørelse 74/325/EØF med henblik 
på at udvide det kompetenceområde, der varetages af Det rådgivende Udvalg for sikkerhed, 
hygiejne og sundhedsbeskyttelse på arbejdspladsen, til også at omfatte beskyttelse af sund­
heden mod de farer, som er forbundet med ioniserende stråling (*) 
(87/C 319/10) 
Rådet for de europæiske Fællesskaber besluttede den 24. april 1987, under henvisning til 
EØF-traktatens artikel 198 og Euratom-traktakens artikel 170, at anmode om Det økonomiske 
og sociale Udvalgs (ØSU) udtalelse om det ovennævnte udkast til afgørelse. 
Det forberedende arbejde henvistes til Udvalgets sektion for energi, kernekraft og forskning, 
som udpegede Preben Nielsen til ordfører. Sektionen vedtog sin udtalelse den 10. juli 1987. 
Det økonomiske og sociale Udvalg vedtog på sin 248. plenarforsamling den 23. september 
1987 enstemmigt følgende udtalelse: 
1. ØSU hilser det velkommen, at Kommissionen har 
taget initiativ til at fremlægge dette forslag på dette 
belejlige tidspunkt. Dette viser endnu engang, at man nu 
generelt er besluttet på, omend med en vis forsinkelse, at 
stoppe visse huller i EF's lovgivning — huller, som man 
er blevet opmærksom på efter en omfattende atomulyk­
ke. Desuden er det i tråd med den forpligtelse, Kommis­
sionen indgik kort efter den nævnte ulykke i Tjernobyl, 
om at foretage en grundig gennemgang af sundhedsbe­
skyttelsen på det nukleare område og vurdere, i hvilket 
omfang det pågældende kapitel i Euratom-traktaten — 
kapitel III — finder anvendelse. Nærværende udkast til 
Rådets afgørelse skal ses som et af resultaterne af denne 
vurdering. 
2. ØSU kan kun støtte en afgørelse, som tilsigter at 
lette samarbejdet mellem fagforeningerne, arbejdsgiver­
nes organisationer og de nationale forvaltninger i for­
bindelse med udformningen og iværksættelsen af foran­
staltninger og ny lovgivning på området sikkerhed, 
hygiejne og sundhedsbeskyttelse på arbejdspladsen. 
3. ØSU finder, at afgørelsesudkastet fremlægges på 
et gunstigt tidspunkt, eftersom ioniserende stråling fin-
EFT nr. C 111 af 25. 4. 1987, s. 6. der stadig mere udbredt anvendelse inden for industrien 
og servicesektoren. 
4. Når ØSU tilslutter sig Kommissionens initiativ, er 
det under den forudsætning, at det rådgivende udvalgs 
foreslåede og ønskelige inddragelse i bestræbelserne 
for at beskytte arbejdstagerne mod de farer, der er 
forbundet med ioniserende stråling, støtter og supplerer 
den kompetence, som ØSU selv, i henhold til Euratom-
traktatens bestemmelser, har fået overdraget på områ­
det, og på ingen måde indsnævrer denne. 
5. ØSU støtter derfor forslaget om at ændre afgørel­
sen fra 1974 om nedsættelse af et Rådgivende Udvalg 
for sikkerhed, hygiejne og sundhedsbeskyttelse på ar­
bejdspladsen, dog forudsat at der tilføjes en specifik 
bestemmelse vedrørende dette organs beretningsaflæg-
gelse, som omhandlet i 1974-afgørelsens artikel 3. 
6. ØSU anmoder nærmere bestemt om, at der ind­
sættes en bestemmelse om, at Det økonomiske og socia­
le Udvalg udover at modtage årsberetningen om det 
rådgivende udvalgs virksomhed, som det allerede er 
fastsat i artikel 3, fremover også skal have tilsendt det 
rådgivende udvalgs udtalelser om alle spørgsmål, der 
falder inden for den ioniserende strålingsområde. 
Bruxelles, den 23. september 1987. 
Alfons MARGOT 
Formand for 
Det økonomiske og sociale Udvalg